1. Es crea la Comissió de Seguiment del Reglament com a òrgan de
coordinació interna en matèria de polítiques d’igualtat de
gènere, que tindrà com a funció fer el seguiment i compliment de
les previsions del present reglament.
2. Formen part d’aquesta Comissió: l’alcalde/alcaldessa, o
persona en qui delegui, en qualitat de president/a, una persona
en representació de l’òrgan polític responsable de les polítiques
de gènere, una persona de cada grup municipal, una persona de
cada gerència d’àrea, una persona en representació de la direcció
de l’òrgan de Transparència, dues persona en representació de
l’òrgan responsable de l’aplicació de la transversalitat de
gènere, dues persones en representació dels treballadors i
treballadores de l’Ajuntament de Barcelona, i 5 persones en
representació del Consell de dones de ciutat. De manera puntual,
i en funció del tema a tractar, es podrà demanar la participació
de persones expertes o de col·lectius específics.
3. La Comissió es regirà per les regles de funcionament que ella
mateixa es doti, en cas contrari es regirà pel que estableix per
al funcionament dels òrgans col·legiats la Llei de Règim Jurídic
de les Administracions Públiques i del Procediment Administratiu
Comú. La Comissió es reunirà al menys una vegada al any, i ha
d’avaluar l’informe que l’òrgan responsable de l’aplicació de la
Transversalitat de Gènere presenti sobre la implementació i
compliment del present Reglament. L’informe abastarà com a mínim
l'aplicació dels mecanismes d’integració de la perspectiva de
gènere en el llistat de serveis municipals que l'Ajuntament de
Barcelona ofereix dins les seves competències. La Comissió podrà
convocar els serveis que no compleixin la totalitat dels
mecanismes previstos en el present Reglament en el marc de les
seves actuacions. El servei podrà presentar, en el termini de 3
mesos, un informe que expliqui les raons de l'incompliment del
Reglament i un
pla per esmenar-ho que n’especifiqui la calendarització. La
comissió serà l'òrgan facultat per aprovar el pla d'esmena, o si
escau, requerir actuacions addicionals.
4. Pel desenvolupament de totes les funcions, les persones que
pertanyin a aquesta Comissió tindran accés a tota la documentació
que es generi en el si de la mateixa i a sol·licitar a
l'Ajuntament o al seu personal tècnic i polític qualsevol
informació que considerin necessària per a l'exercici de les
seves funcions i que tingui relació amb els objectius i
l’articulat del present Reglament, sense perjudici del compliment
de la normativa sobre protecció de dades de caràcter personal.
5. L'avaluació d'aquest Reglament es realitzarà abans de
finalitzar cada mandat polític, és a dir cada quatre anys. Per
tal que aquesta avaluació sigui el més objectiva possible es
realitzarà per una entitat externa competent en la matèria que
ens ocupa. L'empresa proveïdora externa encarregada de realitzar
l'avaluació haurà de complir els requisits que s'estableixin en
els plecs de condicions administratius i tècnics que s'hauran
d'elaborar a aquest efecte.
Així mateix, aquesta comissió ha de presentar de manera bianual
al Plenari del
Consell Municipal un informe de seguiment de la implementació del
present
reglament.